# Sofia Coll i Benito

Sofia Coll i Benito (Barcelona, 1 de gener de 1999) és una cantant, ballarina i actriu catalana. És coneguda per haver participat en la segona temporada del programa Eufòria, en la qual va quedar en quarta posició.

## Carrera

Va fer-se coneguda per participar en la primera edició espanyola del concurs La Voz Kids, on va ser escollida a l'equip de la cantant Malú. Va encetar el seu projecte musical el març del 2019 amb el llançament del senzill «Before I Forget What's Love». El febrer de l'any següent, va aparèixer al programa Feeel de Betevé, en el qual va actuar i va presentar diversos temes propis. Més endavant, el setembre del 2020, va treure el seu àlbum de debut Génesis. També va ser una de les protagonistes de la sèrie de RTVE Catalunya Bany Compartit (2019), en la qual interpreta Alícia, i va arribar en una ocasió al càsting final del programa Operación Triunfo. Més endavant, va fer col·laboracions amb artistes com ara Rakky Ripper, Quaiko i CVMILLE. El 2023, va entrar a la segona temporada del programa musical de TV3 Eufòria, en el qual va arribar fins a la semifinal i va ser la quarta més ben posicionada. El novembre d'aquell any, es va anunciar que participaria en el Benidorm Fest 2024, el concurs de preselecció del representant d'Espanya al Festival de la Cançó d'Eurovisió 2024.

## Influències

Cita com a influències Beyonce, Masego, Jorja Smith, Mahalia, Teyana Taylor, Christina Aguilera, Etta James i James Brown.

## Vida personal

Es va criar entre el Raval i el Poble-Sec. És filla de Joaquim Coll, exvicepresident de Societat Civil Catalana, i té un germà que es diu Víctor.
Forma part del col·lectiu LGBT. El 2024, va fer públic que sortia amb Héctor Black, company d'edició d'Eufòria.

## Referències

* ↑ ««Genesis» Es el nacimiento de Sofia Coll» (en castellà). Kluid Magazine, 13-09-2020. [Consulta: 13 maig 2023].
* 1 2 Catarineu, Júlia. «Expulsió inesperada i final femenina a ‘Eufòria’». El Món, 03-06-2023. [Consulta: 3 juny 2023].
* ↑ «Sofia Coll: Audiciones a Ciegas». Lo Mejor TV, 30-03-2020. [Consulta: 30 març 2020].
* ↑ «Sofia Coll estrena su primer single "Before I Forget What's Love"». Your Way Magazine, 30-03-2020. [Consulta: 30 març 2020].
* ↑ «L'actriu, ballarina i cantant ens presenta la seva versàtil producció musical». Betevé, 11-02-2020. [Consulta: 30 març 2020].
* ↑ Taranilla, Ángel. «Sofia Coll lanza su primer álbum: Génesis» (en castellà). Neo2, 17-09-2020. [Consulta: 1r març 2023].
* ↑ «Sofia Coll». Betevé, 11-02-2020. [Consulta: 1r març 2023].
* ↑ «Sofia Coll: “És molt difícil no encarinyar-te i encomanar-te d'un personatge que t’has passat dos mesos i mig treballant amb ell”». Barnafotopress, 22-11-2019. [Consulta: 30 març 2020].
* ↑ Pérez, Laura; Ayuso, Lorenzo. «Estos son los 16 participantes oficiales del Benidorm Fest 2024 en TVE» (en castellà). El Diario, 11-11-2023. [Consulta: 12 novembre 2023].
* 1 2 Ramón, Pilar. «Estrenamos 'Tú Mente y Yo Corazón', el nuevo videoclip de Sofía Coll» (en castellà). VEIN Magazine, 19-05-2020. [Consulta: 13 maig 2023].
* ↑ de Dios, Marisa «Primera semifinal Benidorm Fest 2024». El Periódico, 30-01-2024 [Consulta: 2 juliol 2024].
* ↑ Cascales, Agustín Gómez. «Sofía Coll, en el Benidorm Fest 2024: "Voy a por todas"» (en castellà). Shangay, 22-01-2024. [Consulta: 28 abril 2024].
* ↑ «Així és l'Héctor, nòvio de Sofia Coll, la presentadora de TV3 que volia anar a Eurovisió». Principal, 06-02-2024. Arxivat de l'original el 2024-04-28. [Consulta: 28 abril 2024].